text: [{"text_idx": "#000003", "text": "Naayjeeriyaan filannoo Prezdaantummaa fi miseensota paarlaamaa torbee dhuftutti dabarsite"}, {"text_idx": "#000004", "text": "Naayjeeriyaan filannoo prezdaantummaa fi miseensota paarlaamaa sabtii har\u2019aa February 16, 2019tti geggeessuuf turte, February 23, 2019tti kan dabarsite tahuu beeksiste. Ummanni Naayjeeriyaa filannoo guyyaa har\u2019aa ni geggeeffama jedhamee tureef qophaayaa osoo jiru, komishiiniin filannoo biyyattii hanqina meeshaalee filannoo fi lojistikii isa muudateen guyyaan filannoo torbee dhuftutti kan dabarfame tahuu beeksise."}, {"text_idx": "#000005", "text": "Hogganaan komishiinii filannoo biyyattii Mahmuud Yakubu akka jedhetti, \u201cMurtiin komishiinichaa kun haalaan ulfaataa tahus, filannoo haqa qabeessaa fi bilisa tahe geggeessuuf jecha, guyyaa filannoo kanaa torbaan dhuftutti dabarsuun dirqama nutti tahee jira\u201djedhe. Haata\u2019u malee murtiin komishiinii filannoo kun paartiilee mormitootaa fi lammiilee Naayjeeriyaa heddu kan mufachiise tahuu gabaafame. Paartiin mormituu biyyattii guddichi Peoples Democratic Party (PDP) jedhamu ibsa baaseen, \u201cpaartiin biyya bulchaa jiru sagalee ummataa hatuudhaaf haala mijeefatuuf, akka guyyaan filannoo jijjiiramu godhe\u201djechuun yakke."}, {"text_idx": "#000006", "text": "Biyyoonni fi dhaabbileen idil addunyaa heddu filannoo Naayjeeriyaa kana taajjabuudhaaf ogeeyyota isaanii gara biyyattiitti kan ergan yoo tahu, Gamtaan Afrikaatis jila taajjabdootaa muummicha ministeera Ityoophiyaa duraanii Obbo Haylamaariyam Dassaalenyiin durfamu garasitti bobbaasee jira."}, {"text_idx": "#000007", "text": "Gama biraatiin ammoo, filaannoo kanaan wal qabatee rakkoon nageenyaa akka hin uumamne, poolisii fi waraanni biyyattii qophii xumuruu eega ibsameen booda, Jum\u2019aa kaleessaa Kaaba biyyaattii kutaa Kaduna keessatti hidhattoonni haleellaa gandoota lama keessatti raawwataniin, yoo xiqqaate namoonni 60 ol kan ajjeefaman tahuu gabaafame. Prezdaant Mahmmaduu Buhaarii waggoota shanan dabran tarkaanfii cimaa hidhattoota irratti fudhateen lammiilee biyyattii heddu irraa deeggarsa cimaa kan horate yoo tahu, ammas yeroo lammaffaaf prezdaantii tahee itti fufuudhaaf kan dorgomaa jiru tahuun ni beekkama. Haata\u2019u malee hogganaan Paartii mormituu PDP Atiku Abubakar prezdaant Buhaarif morkataa cimaa tahuu gabaafame."}, {"text_idx": "#000008", "text": "Naayjeeriyaan ummataa miiliyoona dhibba tokkoo fi miiliyoona 95 kan qabdu yoo tahu, Afrikaa keessatti bay\u2019inna ummataa fi guddina diinagdeetiin sadarkaa jalqaba irra jirti. Galiin Naayjeeriyaan qabeenya boba\u2019aa irraa argattu guddaa tahus, malaamaltummaa, walitti bu\u2019iinsaa fi hanqina barnootaatiin wal qabatee, lammiileen biyyattii harki caalan ammas hiyyummaa hamtuu keessa kan jiraatan tahuu odeeyfannoon ni mul\u2019isa."}, {"text_idx": "#000011", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}, {"text_idx": "#000012", "text": "Gamtaan Munshidoota Sikkoo fi Mandoo Hundeeffame"}, {"text_idx": "#000016", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]